CELEX: 62013CN0504
Language: da
Date: 2013-09-19 00:00:00
Title: Sag C-504/13: Anmodning om præjudiciel afgørelse indgivet af Bundesgerichtshof (Tyskland) den 19. september 2013 — Boston Scientific Medizintechnik GmbH mod Betriebskrankenkasse RWE

30.11.2013   
            
            
               DA
            
            
               Den Europæiske Unions Tidende
            
            
               C 352/8
            
         Anmodning om præjudiciel afgørelse indgivet af Bundesgerichtshof (Tyskland) den 19. september 2013 — Boston Scientific Medizintechnik GmbH mod Betriebskrankenkasse RWE
   (Sag C-504/13)
   2013/C 352/15
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Revisionsappellant: Boston Scientific Medizintechnik GmbH
   
      Revisionsindstævnt: Betriebskrankenkasse RWE
   
      Præjudicielle spørgsmål
   
   
               1)
            
            
               Skal artikel 6, stk. 1, i Rådets direktiv 85/374/EØF af 25. juli 1985 om tilnærmelse af medlemsstaternes administrativt eller ved lov fastsatte bestemmelser om produktansvar (1) fortolkes således, at et produkt, når der er tale om medicinsk udstyr, der implanteres i menneskekroppen (her: en implanterbar cardioverter defibrillator ‒ ICD-enhed), lider af en defekt, allerede fordi en fejlfunktion har optrådt ved et betydeligt antal apparater fra samme serie, men der ikke er konstateret en defekt på det apparat, som i det konkrete tilfælde er implanteret?
            
         
               2)
            
            
               Såfremt spørgsmål 1 besvares bekræftende:
               Er operationsomkostningerne til eksplantation af produktet og implantation af en anden ICD-enhed en personskade som omhandlet i artikel 1 og artikel 9, første punktum, litra a), i direktiv 85/374/EØF?
            
         
      (1)  EFT L 210, s. 29.